בורודיאנקה

בורודיאנקה (באוקראינית: Бородянка) היא עיירה במחוז קייב. לפי מפקד האוכלוסין של 2001, אוכלוסיית העיירה מנתה 12,535 תושבים.

העיירה ממוקמת על אחד מיובליו של נהר טטריב. הכביש המהיר M-07 עובר בין חלקה הצפוני והדרומי של העיירה.

הפלישה הרוסית לאוקראינה ב-2022 

במהלך המתקפה הרוסית על קייב בימיה הראשונים של המלחמה, בורודיאנקה, הממוקמת על ציר בעל חשיבות אסטרטגית, הפכה מטרה לתקיפות אוויריות רוסיות. לטענות שלטונות אוקראינה, האוכלוסייה האזרחית של העיירה הופגזה באופן מכוון על ידי הכוחות הרוסים, מה שתואר על ידם כפשע מלחמה, בדומה לטבח בוצ'ה..

להערכת ראש העיירה, היקף ההרוגים הכולל בקרב האוכלוסייה האזרחית עומד על 200 הרוגים לכל הפחות. כאשר חלק מתושבי העיירה הסתתרו במערות במשך 38 ימים. במועד שבו הכוחות הרוסים נסוגו מהעיירה התגוררו בה בפועל רק כמה מאות תושבים, כאשר כ-90% מהתושבים ברחו ומספר לא ידוע של תושבים נקברו תחת הריסות.

במהלך חודש נובמבר 2022, פורסמו מספר ציורי קיר על קירות מבנים שניזוקו בעיירה. אמן הרחוב הבריטי האנונימי בנקסי פרסם מאוחר יותר תמונות של ציור קיר אחד ברשתות החברתיות.

קישורים חיצוניים 

 
 ניסן צור, בניינים "נקרעים" ומתמוטטים: תיעוד ההרס באוקראינה, באתר ערוץ 7, 4 במרץ 2022

הערות שוליים 

מחוז קייב: ערים
יישובים שהוקמו במאה ה-12